PATVIRTINTA

Raseinių Viktoro Petkaus

pagrindinės mokyklos

direktoriaus 2017-12-04

įsakymu Nr. V-24-217

**RASEINIŲ VIKTORO PETKAUS PAGRINDINĖS MOKYKLOS**

MOKYTOJO PADĖJĖJO PAREIGYBĖS APRAŠYMAS

I SKYRIUS

PAREIGYBĖ

1. Raseinių Viktoro Petkaus pagrindinės mokyklos mokytojo padėjėjo pareigybė yra priskiriama 4 grupei.

2. Pareigybės lygis: mokytojo padėjėjas priskiriamas C lygio pareigybei.

3. Mokytojo padėjėjas (toliau – padėjėjas) padeda ribotų galimybių savarankiškai dalyvauti ugdyme ir popamokinėje veikloje turintiems vidutinių, didelių arba labai didelių specialiųjų ugdymosi poreikių mokiniams.

4. Padėjėjas dirba su mokiniu ar mokinių grupe, bendradarbiaudamas su mokytoju, auklėtoju, klasės vadovu, specialiuoju pedagogu, logopedu ir kitais specialistais.

5. Padėjėjas dirba vadovaudamasis mokyklos darbo tvarkos taisyklėmis bei pareigybės aprašymu.

II SKYRIUS

SPECIALIEJI REIKALAVIMAI ŠIAS PAREIGAS EINANČIAM DARBUOTOJUI

5. Išsilavinimas – ne žemesnis kaip vidurinis.

6. Gebėjimas bendrauti su mokiniais, turėjimas žinių apie jų sutrikimų specifiką.

7. Gebėjimas dirbti su mokiniais, padedant jiems įsisavinti mokomąją medžiagą, atlikti mokytojo skirtas užduotis, apsitarnauti, susitvarkyti, orientuotis aplinkoje, judėti, maitintis, naudotis ugdymui skirta kompensacine technika ir mokymo bei kompensacinėmis priemonėmis.

8. Gebėjimas bendradarbiauti su mokytoju, specialiuoju pedagogu, logopedu, kitais specialistais ir mokinių tėvais (globėjais, rūpintojais).

III SKYRIUS

ŠIAS PAREIGAS EINANČIO DARBUOTOJO FUNKCIJOS IR ATSAKOMYBĖ

9. Šias pareigas einantis darbuotojas padeda mokiniui (mokinių grupei):

9.1. orientuotis ir judėti aplinkoje, susijusioje su ugdymu(si), mokykloje ir už jos ribų ugdomosios veiklos, pamokų, pertraukų, popamokinės veiklos, papildomo ugdymo, renginių ir išvykų metu;

9.2. apsitarnauti, pavalgyti, pasirūpinti asmens higiena;

9.3. įsitraukti į ugdomąją veiklą ir pagal galimybes joje dalyvauti:

9.3.1. paaiškina mokytojo skirtas užduotis ir talkina jas atliekant;

9.3.2. padeda perskaityti ar perskaito tekstus, skirtus mokymuisi;

9.3.3. padeda užsirašyti ar užrašo mokymo medžiagą;

9.3.4. padeda tinkamai naudotis ugdymui skirta kompensacine technika ir mokymo bei kompensacinėmis priemonėmis;

9.4. atlikti kitą su ugdymu(si), savitarna, savitvarka, maitinimu(si) susijusią veiklą;

9.5. turinčiam (turintiems) ribotas mobilumo galimybes:

9.5.1. išlipti iš transporto priemonės atvykus į mokyklą ir įlipti į transporto priemonę išvykstant iš mokyklos;

9.5.2. judėti po mokyklą, pasiekti klasę, grupę, kitas patalpas.

10. Bendradarbiaudamas su mokytoju, specialiuoju pedagogu, logopedu ir kitais su mokiniu (mokinių grupe) dirbančiais specialistais, numato ugdymo tikslų ir uždavinių pasiekimo būdus bei pagalbos mokiniams teikimo metodus ir juos taiko.

11. Padeda mokytojui parengti ir/ar pritaikyti mokiniui (mokinių grupei) reikalingą mokomąją medžiagą.

12. Padėjėjas vykdo kitus mokyklos direktoriaus nurodymus.

13. Padėjėjas atsako už kokybišką savo funkcijų vykdymą bei mokinio, mokinių grupės, kuriems teikia pagalbą, saugumą.

**V SKYRIUS**

**MOKYTOJO PADĖJĖJO PAVALDUMAS**

14. Mokytojo padėjėją į darbą priima mokyklos direktorius, supažindina darbuotoją su šiuo pareigybės aprašymu.

15. Padėjėjas tiesiogiai pavaldus mokyklos direktoriui.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Su pareigybės aprašymu susipažinau

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)